मां-पत्नी से विवाद के बाद तेज गाने बजाए, फिर लगा ली फांसी
पलासिया थाना क्षेत्र में एक युवक ने घर में फांसी लगा ली। प|ी ने देखा तो पति फंदे पर लटका मिला। लोगों की मदद से परिजन उसे लेकर अस्पताल पहुंचे, जहां डॉक्टर ने मृत घोषित कर दिया।
पलासिया पुलिस के मुताबिक घटना संविद नगर की है। यहां रहने वाले रोहित (24) पिता घनश्याम धीमान ने आत्महत्या कर ली। रोहित की ढाई साल पहले शादी हुई थी। वह पूर्व में एक दुकान में काम करता था, मगर डेढ़ साल से कुछ नहीं कर रहा था। मंगलवार रात वह नशे की हालत में घर आया। परिजन ने बताया खाने को लेकर उसका प|ी राखी और मां उर्मिला से विवाद हो गया था। विवाद में उसने दोनों के साथ मारपीट भी की। वे खाना बनाकर लाए, मगर फिर भी वह विवाद करने लगा और दोनों को घर से बाहर निकाल दिया।
खिड़की से झांका तो पता चला
परिजन ने बताया झगड़े के बाद वह अपने कमरे में गया और तेज गाने बजाने लगा। करीब डेढ़ घंटे तक वह बाहर नहीं आया तो प|ी उसे देखने पहुंची। उसने गेट खोलने की कोशिश की, लेकिन गेट अंदर से बंद था। टूटी हुई खिड़की से झांका तो पति फंदे पर लटका मिला। शोर होने पर आसपास व परिवार के लोग एकत्रित हुए। उन्होंने गेट तोड़ा और उसे लेकर अस्पताल पहुंचे। जहां डॉक्टरों ने मृत घोषित कर दिया। सूचना मिलने पर पुलिस मौके पर पहुंची। बुधवार को पुलिस ने एमवाय में उसका पीएम करवाया। परिजन ने बताया रोहित परिवार का अकेला सहारा था।
hin_Deva hin_Deva hin_Deva hin_Deva hin_Deva